Diari Oficial de la Generalitat Valenciana


Sumari del DOGV 6457, del 10-02-2011 (2011/1399)

RESOLUCIÓ de 30 de desembre de 2010, de la consellera d'Agricultura, Pesca i Alimentació, per la qual es convoquen, per a l'any 2011, les ajudes a les inversions en millora de les condicions de transformació i comercialització dels productes agrícoles i de l'alimentació, finançades amb fons propis de la Generalitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6457

Data del DOGV
:   10-02-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/1399


Data del document
:   30-12-2010

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * ajuda pública

RESOLUCIÓ de 30 de desembre de 2010, de la consellera d'Agricultura, Pesca i Alimentació, per la qual es convoquen, per a l'any 2011, les ajudes a les inversions en millora de les condicions de transformació i comercialització dels productes agrícoles i de l'alimentació, finançades amb fons propis de la Generalitat. [2011/1399]  
Atés allò que es disposa en l'article 23 de la Llei 38/2003, de 17 de novembre, General de Subvencions, sobre inici del procediment per a la convocatòria anual de concessió de subvencions, la informació que fa referència als crèdits pressupostaris, la quantia de les subvencions i el termini de presentació de sol·licituds.  
Vist que les bases de les ajudes han sigut publicades en el Diari Oficial de la Comunitat Valenciana, número 6281, de 3 juny de 2010, per mitjà de l'Orde 18/2010, de 19 maig, de la Conselleria d'Agricultura, Pesca i Alimentació, per la qual s'aproven les bases de les ajudes a les inversions en millora de les condicions de transformació i comercialització dels productes agrícoles i de l'alimentació, per al període 2010/2013 (2010/6248).  
I en virtut de les facultats que em conferix l'article 28.e de la Llei 12/2007, del Consell, i l'article 47.3 del Text Refós de la Llei d'Hisenda Pública de la Generalitat Valenciana, resolc:  
Primer. Objecte i àmbit  
Convocar, per a l'exercici 2011, les ajudes a les inversions dirigides a la millora de les condicions de transformació i comercialització dels productes agrícoles i de l'alimentació, finançades amb fons propis de la Generalitat Valenciana, en l'àmbit territorial de la Comunitat Valenciana, gestionades per la Direcció General d'Empreses Agroalimentàries i Desenvolupament del Medi Rural de la Conselleria d'Agricultura, Pesca i Alimentació de la Generalitat Valenciana, i publicades per l'esmentada Orde 18/2010, de 19 de maig de 2010.  
Les ajudes regulades en este règim tenen caràcter subsidiari del règim finançat pel FEADER i es guien pels mateixos requisits i condicions generals que les concedides amb finançament comunitari, i es podran concedir per esgotament de les dotacions comunitàries.  
Si les convocatòries anuals obertes en un exercici pressupostari o els següents així ho permeten, un beneficiari, per a un mateix projecte d'inversió, pot sol·licitar ajudes finançades pel FEADER i fons propis de la Generalitat Valenciana, però només podrà rebre ajudes per una d'estes.  
Segon. Finançament de les ajudes  
1. La dotació pressupostària per a les ajudes finançades amb fons propis de la Generalitat en el sector agrícola i de l'alimentació, subsidiàriament del règim finançat pel FEADER, es farà a càrrec del capítol VII, de la secció 12, Conselleria d'Agricultura, Pesca i Alimentació, servici 02.04, Secretaria Autonòmica d'Agricultura i Desenvolupament Rural, Direcció General d'Empreses Agroalimentàries i Desenvolupament del Medi Rural, programa 714.30, línia T6158, fins a un import màxim de 15.000 euros en 2011 i en aquells que figuren a continuació per als anys següents:  
2012 2013  
378.214 2.500.000  
2. Les quanties en euros esmentades en els apartats anteriors queden supeditades a l'existència de crèdit adequat i suficient en el pressupost corresponent de cada exercici. Es publicaran en el Diari Oficial de la Comunitat Valenciana les convocatòries per a cada any i les línies de subvenció, juntament amb l'import global màxim, que finance les ajudes segons les disponibilitats pressupostàries anuals.  
3. Totes les ajudes regulades per esta norma tindran caràcter plurianual, d'acord amb l'article 29 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana.  
Tercer. Termini de presentació i model de sol·licitud  
1. El termini de presentació de sol·licituds, en l'exercici 2011, per a les ajudes d'esta convocatòria serà d'un mes, comptador des de l'endemà de la publicació en el Diari Oficial de la Comunitat Valenciana d'esta resolució.  
2. Els models de sol·licitud i la documentació que s'hi adjunta són els mateixos que els establits per a les ajudes finançades pel FEADER per a la convocatòria 2011.  
Quart. Autoritat que resol  
Les sol·licituds seran resoltes per la directora general d'Empreses Agroalimentàries i Desenvolupament del Medi Rural, per delegació de la consellera d'Agricultura, Pesca i Alimentació continguda en les respectives bases de les ajudes.  
Quint. Incompatibilitat de les ajudes amb fons propis de la Generalitat amb les finançades pel FEADER per a les mateixes finalitats  
L'Orde 18/2010, de 19 maig, de la Conselleria d'Agricultura, Pesca i Alimentació, per la qual s'aproven les bases de les ajudes que ara es convoquen, s'establix en el seu article segon, punt dos, que per esgotament de les dotacions comunitàries i, subsidiàriament, del règim finançat pel FEADER, es poden concedir ajudes amb fons propis de la Generalitat Valenciana, per a les mateixes finalitats.  
De conformitat amb allò que es preveu en la base primera, apartat 3, de l'annex I, de l'esmentada orde, per a un mateix projecte d'inversió, es poden sol·licitar ajudes finançades per ambdós fonts de finançament, però només es poden rebre ajudes per una d'estes.  
Sext. Requisits de notificació, comunicació o exempció  
1. A l'efecte d'allò que es disposa en l'article 1, punts 2 i 3, del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, a concedir o a modificar ajudes públiques, les ajudes regulades en esta convocatòria estan subjectes a l'obligació de comunicació ja que s'acullen als reglaments d'exempció següents: Reglament (CE) número 800/2008, de 6 d'agost de 2008, de la Comissió, pel qual es declaren determinades categories d'ajuda compatibles amb el mercat comú en aplicació dels articles 87 i 88 del Tractat (reglament general d'exempció per categories) i al Reglament (CE) 1998/2006, de 15 de desembre de 2006, de la Comissió, relatiu a l'aplicació dels articles 87 i 88 del Tractat a les ajudes de minimis.  
2. El text complet de l'orde de bases es pot consultar en l'enllaç següent: , i la Direcció d'Agricultura i Desenvolupament Rural de la Comissió Europea ha acusat recepció de la informació resumida del règim d'ajudes, comunicat el 23.04.2009 i registrat amb el número X386/2010.  
Sèptim. Sol·licituds de convocatòries anteriors  
Les sol·licituds denegades en la convocatòria 2010 perquè no han arribat a 3 punts en la fase de baremació poden sol·licitar la seua reconsideració per mitjà d'una nova sol·licitud per a la convocatòria 2011, en el termini que s'òbriga, i serà vàlida tota la documentació presentada anteriorment, excepte la necessària per a la nova valoració que poguera incrementar la puntuació obtinguda.  
Esta resolució posa fi a la via administrativa i contra esta es pot interposar, potestativament, recurs de reposició davant de la consellera d'Agricultura, Pesca i Alimentació en el termini d'un mes, comptat des de l'endemà de la publicació, o impugnar-se directament davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos des de l'endemà de la notificació, de conformitat amb allò que es disposa en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 46.1 de la Llei Reguladora de la Jurisdicció Contenciosa Administrativa.  
València, 30 de desembre de 2010.- La consellera d'Agricultura, Pesca i Alimentació: Maritina Hernández Miñana.